সমরেন্দ্র দাশগুপ্ত কবিতা মিলনসাগর Samarendra Dasgupta Bengali Poetry Bangla Poems MILANSAGAR
কবি সমরেন্দ্র দাশগুপ্ত -এর জন্ম অধুনা বাংলাদেশের বরিশাল জেলায় ফুল্লশ্রী গ্রামে | তার পিতার
শান্তিরঞ্জন দাশগুপ্ত এবং মাতা প্রভাবতী দেবী |
এপার বাংলায় আসার পর কবি চেতলা হাই স্কুলে পড়াশুনা শুরু করেন এবং ঐ স্কুল থেকেই ১৯৬৮ সালে
স্কুল ফাইনাল পাশ করেন | তারপর প্রাইভেটে ১৯৭০ সালে প্রি. ইউনির্ভাসিটি পাশ করেন |  এরপর ১৯৭১
সালে সামরিক বিভাগ, কলকাতার ফোর্ট উইলিয়মে চাকুরীতে যোগদান করেন |
কবিতা লেখার অনুপ্রেরণা পান দিদিমা সরোজিনী সেনগুপ্তর কাছ থেকে | ১৯৭১ সাল থেকে নিয়মিত কবিতা
লিখছেন কবি সমরেন্দ্র দাশগুপ্ত | প্রথম কবিতার বই “দর্পণ” প্রকাশ হয় ২০০৫ সালের বইমেলায় | দ্বিতীয় বই
“স্ফুলিঙ্গ” প্রকাশ হয় ২০১০ সালের বইমেলায় | এছাড়া কবির কবিতা নিয়মিত ছাপা হয় অনেক পত্রিকায়
যার মধ্যে রয়েছে “নার্য্যবার্তা” ( টাঙ্গাইল , বাংলাদেশ ), “নবজ্যোতি”, “সমকাল” , “স্মরণিকা”, “আজকের
ধূমকেতু”  , (বারাসত. পশ্চিমবঙ্গ )  “আজকের অনুভব” ( কাঁচড়া পাড়া, পশ্চিমবঙ্গ ), “জয়শ্রী” (কলেজস্ট্রীট),
“দর্শক”. “মাতৃভাষা” (ছত্রিশগড়) ইত্যাদি |
কবি সমরেন্দ্র দাশগুপ্ত স্বপ্ন বিলাসী বা কল্পনা বিলাসী নন, তিনি বাস্তববাদী কবি | আমাদের সমাজের
চারদিকে যা যা ঘটছে তা নিয়েই কবি কবিতা রচনা করে চলছেন প্রতিনিয়ত | কবি ২০০৮ সালে চাকুরী
থেকে অবসর নিয়েছেন এবং বর্তমানে কবিতা লেখা নিয়ে ব্যস্ত আছেন |
কবি ২০০৪ সাল থেকে  P . E .N  ( A WORLD ASSOCIATION OF POETS  PLAYWRIGHTS )  – এর সদস্য |
২০১২ সালে বাংলা কবিতা উত্সবে, সারা বাংলা রাইটার্স গিল্ডের উদ্যগে সম্বোর্ধনা পেয়েছেন। এ ছাড়া
গোবড়ডাঙ্গার শৃন্বন্তু থেকে ২৯শে জুলাই ২০১২ তারিখে আর একটি সম্বোর্ধনা পেয়েছেন | ২০১০ সালে
জগদ্দল ব্যায়াম সমিতি থেকে সম্বোর্ধনা পেয়েছেন, এছাড়া অগণিত পাঠকের কাছ থেকে প্রতিনিয়ত সম্মান ও
ভালবাসা পাচ্ছেন |
আমাদের সাথে সহযোগিতা এবং আমাদের সাইটে কবিতা তোলার অনুমতি দেবার জন্য কবি সমরেন্দ্র
দাশগুপ্তকে অসংখ্য ধন্যবাদ জানাই।
কবির সাথে যোগাযোগের ঠিকানা --
প্রযত্নে সূর্যদেব হালদার, কে. এম. চৌধূরী রোড, পোস্ট - সাউথ জগদ্দল, কলকাতা - ৭০০১৫১।
চলভাষ - ৯৮৩১০৭০৩৩৯
আমাদের ওয়েবসাইট মিলনসাগরে তাঁর কবিতা তুলে আমরা আনন্দিত। তাঁর কবিতা ইনটারনেটের
পাঠকের কাছে পৌঁছে দিতে পারলে আমাদের এই প্রচেষ্টা সার্থক হবে।
কবি সমরেন্দ্র দাশগুপ্তর মূল পাতায় যেতে এখানে ক্লিক্ করুন।
উত্স:   কবির সঙ্গে একটি সাক্ষাত্কার। ২৮.১০ ২০১২ তারিখেমিলনসাগরের পক্ষ থেকে সাক্ষাৎকারটি
.         নিয়েছিলেন মানস গুপ্ত |
আমাদের ই-মেল - srimilansengupta@yahoo.co.in
এই পাতা প্রকাশ -
...